b'\n_START_ARTICLE_\n\xc5\xa0\xc4\x87epan Polje\n_START_PARAGRAPH_\n\xc5\xa0\xc4\x87epan Polje je polje u Crnoj Gori u neposrednoj blizini Bosne i Hercegovine gdje spajanjem rijeka Pive i Tare nastaje rijeka Drina. Mostom preko Tare u \xc5\xa0\xc4\x87epan Polju na cesti M18 prelazi se u Bosnu i Hercegovinu._NEWLINE_Na brdu iznad \xc5\xa0\xc4\x87epan Polja nalazi se srednjovjekovna bosanska utvrda Soko. Utvrdu je podigao herceg Stjepan Vuk\xc4\x8di\xc4\x87 Kosa\xc4\x8da. Humske vojvode Hrani\xc4\x87i su dr\xc5\xbeali ovu utvrdu. Uni\xc5\xa1tili su ju Osmanlije kad su osvajali ovaj dio bosanskog kraljevstva. Kraj je imao katoli\xc4\x8dku tradiciju do turskih vremena. Ovdje se dobro sa\xc4\x8duvala stara crkva u selu Zagra\xc4\x91u ispod grada Sokola, od koje su sa\xc4\x8duvani visoki zidovi, ikonostas, kameni svod i kupola navodno gra\xc4\x91ena po uzoru na carigradsku Aju Sofiju. Prema mjesnoj predaji ova je crkva bila dvorska crkva hercega Stjepana Vuk\xc4\x8di\xc4\x87a Kosa\xc4\x8de.'